***SRIJEDA – 29.4.2020.***

**HRVATSKI JEZIK**

**Lektira**

 **Jens Sigsgaard : Pale sam na svijetu**

Razgovaramo.

Tko je glavni lik u priči?, Što mu se ujutro dogodilo? Koga je Pale tražio kada se probudio? Je li se Pale razveselio što je sam? Što je pojeo u slastičarnici? Što je sve u priči vozio Pale? Kako je završilo kad je vozio tramvaj, vatrogasna kola, avion? Zašto je Pale bacio novac? Kada i gdje se Pale rastužio? Kada je Pale shvatio da ipak nije sam na svijetu? Kako se tada osjećao? Što je na kraju Pale shvatio?

Razgovaramo o glavnom liku.

Kakav je Pale dječak? (malen, ali zna se sam obući i umiti, ne boji se ničega)

 Što Pale zna da ne smije raditi? (zna da ne smije bez pitanja na ulicu, da ne smije gaziti travu, da ne smije bez pitanja i dopuštenja uzimati voće, stvari, novce…)

Zašto je Pale radio ono što ne smije? Je li Pale zločest? (znatiželjan je, radio je to zato što je mislio da je sam na svijetu)

**U bilježnicu napiši:**

PALE SAM NA SVIJETU

 JENS SIGSGAARD

GLAVNI LIK: DJEČAK PALE

POUKA: NE MOŽEMO ŽIVJETI BEZ OBITELJI I PRIJATELJA!

ILUSTRIRAJ U BILJEŽNICU DOGAĐAJE REDOM KOJIM SU SE DOGODILI U PRIČI.

|  |  |  |
| --- | --- | --- |
|  |  |  |
|  |  |  |
|  |  |  |

1. PALE SE BUDI SAM U KREVETU.
2. NEMA NIKOGA U MAMINOM I TATINOM KREVETU.
3. NA ULICI SHVAĆA DA JE SAM NA SVIJETU.
4. PALE VOZI TRAMVAJ.
5. PALE BACA NOVAC PO ULICI.
6. PALE JE SAM U PARKU.
7. PALE KUHA.
8. PALE VOZI AVION.

 9.) PALE SE PROBUDIO; MAMA JE KRAJ NJEGA.

<https://wordwall.net/resource/1429760/pale-sam-na-svijetu-ivona-horvat>

<https://wordwall.net/resource/1429330/pale-sam-na-svijetu-ivona-horvat>

Napiši u bilježnicu što bi ti radio/radila da ostaneš jedan dan sam/sama na svijetu.

**\*Molim roditelje da riješene zadatke i crteže pošalju na pošalju na mail.**

**MATEMATIKA – Ponavljanje: Zadaci riječima**

**Zadatke ne treba prepisivati u bilježnicu. Pokraj rednog broja zadatka napiši račun i odgovor punom rečenicom.**

1. Pavao je riješio 9 zadataka. Mia je riješila 10 zadataka. Koliko su zadataka riješili zajedno?

2. Prvi pribrojnik je 10. Zbroj je 16. Koliki je drugi pribrojnik?

3. Matija ima 4 sličice. Ena ima 6 sličica više od Matije. Koliko sličica imaju zajedno?

4. Umanjenik je 17. Umanjitelj je 7. Kolika je razlika?

5. Ivan je imao 18 kuna. Potrošio je 8 kuna. Može li Ivan ostatkom novca kupiti strip koji košta 9 kuna?

6. Prvi pribrojnik je 12. Drugi pribrojnik je 4. Koliki je zbroj?

7. Mateja je pročitala 14 stranica knjige. Klara je pročitala 4 stranice više od Mateje. Koliko je stranica knjige pročitala Klara?

8. Matko ima 13 zlatnih ribica. Za rođendan je dobio još 6 zlatnih ribica. Koliko zlatnih ribica Matko sada ima?

**LIKOVNA KULTURA –**

Razgovaramo o osjećajima. Znate li što su osjećaji? Mogu li osjećaji biti dobri i loši? Možemo li vidjeti osjećaje? Kako oni izgledaju? Možemo li znati kada netko nešto osjeća? Kako možemo znati? Kada nam je jako vruće ili hladno, je li to isto osjećaj?

Molim roditelje da učenicima pročitaju priču koja je ujedno i poticaj za nevizualni motiv.

PRIČA:

**Predloži uzbuđenje umoru da krenu na put. Budući da je umor stalno umoran, nije htio. Međutim, s njime je bila znatiželja pa je morao upitati kamo taj put vodi, čisto iz znatiželje. Jedino je sigurnost znala da put, naravno, vodi k tamo. Uzbuđenje je nagovaralo i vikalo dok svi nisu pristali. Napokon su krenuli. Na početku grupe bila je sigurnost, jer sigurnost uvijek dolazi na prvom mjestu. Tik iza nje znatiželja, gledajući sve oko sebe. Daleko iza njih su se nalazili umor koji se jedva kretao i uzbuđenje kojeg je bilo na sve strane, jer, kao što znamo, uzbuđenje se ne može sakriti. Išli su svugdje pomalo dok napokon nisu stigli tamo. Tamo su stali i ostali.**

Razgovaramo. Tko je sve bio u priči? U priči se nalaze različiti osjećaji: uzbuđenje, umor, sigurnost i znatiželja. Što se događa s tim osjećajima? Razgovaraju i druže se a zatim kreću na nekakav put ili izlet. Znamo li gdje se osjećaji nalaze? Ne znamo točno. Znamo da se kreću. Jesu li vam poznati osjećaji iz priče? Jeste li se vi ikada tako osjećali? Kada ste se tako osjećali, u kakvim situacijama? Jesu li ostali znali kako se osjećate? Što ste radili kada ste ih osjetili? Kako ste izgledali? Kako bi vaši osjećaji proveli dan zajedno?

Najava zadatka

NASLIKAJ PRIČU O OSJEĆAJIMA VODENIM BOJAMA. PRIJE NEGO ŠTO POČNEŠ SLIKATI UZMI MANJI PAPIR I NA NJEGA NAPIŠI OSJEĆAJE IZ PRIČE OVAKO:

UZBUĐENJE

UMOR

SIGURNOST

ZNATIŽELJA

POKRAJ SVAKOG OSJEĆAJA NAPIŠI ILI OZNAČI BOJU ILI BOJE KOJE SI KORISTIO/KORISTILA ZA TAJ OSJEĆAJ.

* **Molim roditelje da likovne radove ( zajedno s papirićem na kojem su napisani osjećaji i boje koje ste koristili) fotografiraju i pošalju na mail do srijede, 6.5.**
* **Ako nemate vodene boje, možete koristiti i druga likovna sredstva (pastele, flomastere..)**

 **TZK -** <https://www.youtube.com/watch?v=oZA9E_LI2w4>